בישראל נדרשות להסמכה לליווי רוחני השלמת 833 שעות הכשרה אקדמיות כדלקמן: 300 שעות עיוניות אקדמיות לרבות לפחות 30 שעות הדרכה אישיות, ו־400 שעות שעון מלאות שהן שוות ערך ל533 שעות הכשרה אקדמיות. מעבר להיכרות עם ספרות מקצועית דגש רב ניתן בהכשרה על לימוד מתוך מקרים של ליווי רוחני המוצגים לקבוצת הלומדים (עד 10 איש בקבוצה) בדרך של ‘תמלול’ תיאור ודיון בשיחות עם מלוּוים ולימוד עליהם ותוך כדי עבודה על מטרות מקצועיות בשיתוף עם מדריכ/ת התוכנית. דגשי כל תכנית ותכנית הם שונים. ה"שוני המשלים" בין התכניות השונות, התאפשר הודות למענקי הפדרציה היהודית של ניו יורק בין השנים 2006–2018 שניתנו לארגונים ומוסדות שונים. בזכות יוזמות אלו ואחרות התפתח הליווי הרוחני בישראל בדרכים שונות ועם דגשים שונים בהכשרה ובשטח.  בתכנית מרפא- המסלול ללווי רוחני במכון שכטר למדעי היהדות – בנוסף ובמקביל להתנסות הקלינית כנ"ל הדגש הוא על למידה אקדמית וסדנאית המעשירה את הלומד/ת בכלים רוחניים- אומנותיים ובהתוודעות למקורות היהדות מתקופות שונות לרבות פרקטיקות ונושאים ערכיים .  במהלך 6 ימי עיון בחופשות הסמסטר ובקיץ במהלך שנתיים – מעשירים הלומדים את הידע הנוגע ללווי רוחני הנוגע להתוודעות הלומדים לאוכלוסיות שונות, אתגרי חיים שונים ודרכים מעשיות נוספות בהעשרת הליווי הרוחני.  בשל העושר העיוני המוצע ללומדים בתכנית מרפא אנו מעניקים החל משנת הלימודים תשפ"ב תעודת מלווה רוחני/ת אקדמי/ת לאלו שישלימו 300 שעות הכשרה מעשית והסמכה בליווי רוחני לאלו שישלימו עוד 100 שעות עבודה מעשית (400 סה"כ). עם תום השלמת 400 שעות יתקיים הליך הסמכה בפני וועדה המורכבת מבעלי מקצועות משיקים שונים והלומד/ת יקבל גם תעודת הסמכה בליווי רוחני.  מסלול מרפא- ליווי רוחני הוא מסלול ההכשרה האקדמי היחיד בארץ והיחיד- עד כמה שידוע לנו בעולם המשלב לימודי יהדות עם הכשרה ללווי רוחני.